**2021. gada Ķekavas novada domes vēlēšanas** notika 5. jūnijā 2021. gada Latvijas pašvaldību vēlēšanās. Šīs bija pirmās vēlēšanas kopš 2021. gada administratīvi teritoriālās reformas jaunizveidotajā Ķekavas novadā. Vēlēšanās piedalījās 10 kandidātu saraksti, kas kopā sastāvēja no 197 kandidātiem.

Vēlēšanās Ķekavas novada domē tika ievēlēti 19 deputāti, tajās uzvarot Jaunajai Vienotībai, kas novada domē ieguva 5 vietas, tai sekojot Latvijas attīstībai, Izaugsmei ar 5 vietām, Latvijas Reģionu apvienībai un Latvijas Zemnieku savienībai katrai ar 3 vietām, Nacionālajai apvienībai "Visu Latvijai!"—"Tēvzemei un Brīvībai/LNNK", Vidzemes partijai ar 2 vietām un Jaunajai konservatīvajai partijai ar 1 vietu.

Vēlēšanu norise
---------------

Ķekavas novadā atradās 8 vēlēšanu iecirkņi. Baldones pilsētā varēja nobalsot Baldones novada domē, Baložu pilsētā varēja nobalsot Baložu pilsētas pārvaldē (nepieejams cilvēkiem ar kustību traucējumiem) un Baložu pilsētas kultūras centrā, Daugmales pagastā varēja nobalsot Daugmales Multifunkcionālajā centrā, Ķekavas pagastā varēja nobalsot Katlakalna Tautas namā (nepieejams cilvēkiem ar kustību traucējumiem), Ķekavas Kultūras namā (nepieejams cilvēkiem ar kustību traucējumiem), Ķekavas Vidusskolas sākumskolā un pirmsskolas izglītības iestādē "Zvaigznīte", bet Baldones pagastā neatradās neviens iecirknis.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000.

Tiesības piedalīties Ķekavas novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Ķekavas novada administratīvajā teritorijā 90 dienas pirms vēlēšanu dienas, vai kuriem Ķekavas administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 12. aprīlī tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Latvijas attīstībai, Izaugsme | 22 | Juris Žilko | 1543 | 20,13% | 5 |
| 2 | Saskaņa | 22 | Anastasija Prokopenko | 247 | 3,22% | 0 |
| 3 | Latvijas Zaļā partija | 22 | Silvija Riekstiņa | 266 | 3,47% | 0 |
| 4 | Jaunā konservatīvā partija | 12 | Andris Vītols | 386 | 5,04% | 1 |
| 5 | Vienoti Latvijai | 19 | Andis Adats | 277 | 3,61% | 0 |
| 6 | Latvijas Zemnieku savienība | 22 | Aigars Vītols | 1072 | 13,99% | 3 |
| 7 | Latvijas Reģionu apvienība | 22 | Agnese Geduševa | 1173 | 15,30% | 3 |
| 8 | Nacionālā apvienība "Visu Latvijai!"—"Tēvzemei un Brīvībai/LNNK", Vidzemes partija | 22 | Kristīne Legzdiņa | 714 | 9,32% | 2 |
| 9 | Progresīvie | 12 | Askolds Valbahs | 99 | 1,29% | 0 |
| 10 | Jaunā Vienotība | 22 | Viktorija Baire | 1849 | 24,12% | 5 |

Ievēlētie deputāti
------------------

| Nr. | Deputāts | Saraksts |
| --- | --- | --- |
| 1 | Viktorija Baire | Jaunā Vienotība (JV) |
| 2 | Indra Priede |
| 3 | Andris Ceļmalnieks |
| 4 | Juris Jerums |
| 5 | Arnolds Keisters |
| 1 | Juris Žilko | Latvijas attīstībai, Izaugsme (LA, I) |
| 2 | Gatis Līcis |
| 3 | Edgars Brigmanis |
| 4 | Rihards Gorkšs |
| 5 | Ineta Romanovska |
| 1 | Inese Jēkabsone | Latvijas Reģionu apvienība (LRA) |
| 2 | Karina Putniņa |
| 3 | Mārtiņš Logins |
| 1 | Dace Cīrule | Latvijas Zemnieku savienība (LZS) |
| 2 | Aigars Vītols |
| 3 | Voldemārs Pozņaks |
| 1 | Valts Variks | Nacionālā apvienība "Visu Latvijai!"—"Tēvzemei un Brīvībai/LNNK",Vidzemes partija (NA, VP) |
| 2 | Kristīne Legzdiņa |
| 1 | Andris Vītols | Jaunā konservatīvā partija (JKP) |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «Ķekavas novadā būs astoņi pašvaldību vēlēšanu iecirkņi». Ķekavas Novads. 2021. gada 6. aprīlī. Arhivēts no oriģināla, laiks: 2021. gada 12. aprīlī. Skatīts: 2021. gada 13. aprīlī.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
7. ↑  «Ķekavas novadā pašvaldību vēlēšanās startēs 10 politiskās partijas vai to apvienības». Ķekavas Novads. 2021. gada 12. aprīlī. Arhivēts no oriģināla, laiks: 2021. gada 12. maijā. Skatīts: 2021. gada 13. aprīlī.

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |